stanford-oval/wikipedia huggingface dataset:
אברהם קארה

| --- | --- |
אין תמונה חופשית
 לידה:  1815 ה'תקע"ה צנעא, תימן
 פטירה:  5 באוקטובר 1889 (בגיל 74 בערך) י' בתשרי ה'תר"ן צנעא, תימן
 מדינה:  ממלכת תימן 
 תקופת הפעילות:  ? – 5 באוקטובר 1889 
 רבותיו:  אביו מארי יוסף קארה
 תלמידיו:  מארי יחיא אביץ'
 
מארי אברהם בן מארי יוסף קארה (ה'תקכ"ט – י"ז באלול ה'תר"ט, 1815 – 5 באוקטובר 1889) היה חכם מחכמי יהדות צנעא בן המאה ה-19.
ביוגרפיה

נולד למארי יוסף קארה ברובע היהודי בעיר צנעא בירת תימן. היה חולה במרה שחורה, ומחלתו מנעה ממנו לעבוד וללמד את תלמידיו ברציפות.
רוב לימודו היה בתלמוד. בשעת לימוד התלמוד והמדרש תלמידיו היו קוראים מתוך הספר, והוא היה מתקנם בעל פה. היה מלמד בבית המדרש שבבית הכנסת בית מסורי.
אחיו הוא הראב"ד מארי סלימאן קארה. מתלמידיו הגדולים היה מארי יחיא אביץ', שהעריצו מאוד.
הרב עמרם קורח כתב עליו:
הר"ר אברהם קארה אחד מרבני הדור, אולם היה נגוע בחולי הנקרא מרה שחורה. בהתגבר החולי מתבודד בבית או הולך לבקר חולים ולנחם אבלים. שונא מקומות שמחה ושעשועים וגם תענוגי מאכלים, וגם במקום יגון קינה והספד או אם ישתה יין שרף תפיג דאגת חוליו. סעודתו אשר יתענג בה: פת מורסן עם חילבה.
באיזה זמנים היה הולך לבית הכנסת אחר חצי היום, ובאים תלמידים מבוגרים ללמוד לפניו האגדות אשר בעין יעקב, ובשעה שיושבים התלמידים ללמוד נסמך אל הכותל ולט פניו בטליתו. התלמיד גורס את המימרא מתוך הספר והוא משנן בעל פה ומדקדק אחריו שלא יטעה בגרסה או במקום תמיהה וניחותא וכיוצא, ומתוך צער מרחיב דעתו ומבאר לתלמיד עניין המימרא וכוונת הדיבור. נהג בלימוד זה בחינם, וחולי זה היה מעכבו מללמד בתמידות והארכה כי אם בשעות קצרות, וגם מונעו מלהתעסק באיזו מלאכה.
הערות שוליים

1 2  ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 549
1 2  הרב עמרם קורח, סערת תימן, ירושלים, ה'תשי"ד (1954), פרק שני: התקופה התיכונה - משוב הגולים ממוזע עד חתימת בתי הדין בצנעא, עמ' י"ד-ס"ב
1 2 3  תולדות רבי אברהם ב"ר יוסף קארה זלה"ה, באתר נוסח תימן
אוניברסיטת קליפורניה בסנטה ברברה

| --- | --- |
סמל אוניברסיטת קליפורניה בסנטה ברברהסמל אוניברסיטת קליפורניה בסנטה ברברה
מרכז האוניברסיטה ומגדל סטורק (אנ')
מרכז האוניברסיטה ומגדל סטורק (אנ')
 אוניברסיטה
 מוטו:  Fiat lux (יהי אור - על פי ספר בראשית, פרק א', פסוק ג')
 תקופת הפעילות:  1891–הווה (כ־133 שנים)
 בעלי תפקידים
 נשיא:  הנרי ט. יאנג (אנ')
 סגל:  2,749 (2018)
 סטודנטים
 :  26,314 (2019)
 שונות
 הון עצמי:  585.5 מיליון דולר (2021)
 כינוי קבוצת הספורט:  הגאוצ'וס
 מיקום
 מיקום:  מחוז סנטה ברברה, קליפורניה   ארצות הברית ארצות הברית
 מדינה:  ארצות הברית ארצות הברית
 קואורדינטות:  34°24′59″N 119°50′47″W﻿ / ﻿34.4163232°N 119.8463925°W﻿ / 34.4163232; -119.8463925
 www.ucsb.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קליפורניה בסנטה ברברה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קליפורניה בסנטה ברברה(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאוניברסיטת קליפורניה בסנטה ברברה(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאוניברסיטת קליפורניה בסנטה ברברה
 
אוניברסיטת קליפורניה בסנטה ברברה (באנגלית: University of California, Santa Barbara ; בראשי התיבות: UCSB) היא אוניברסיטת מחקר ציבורית בקליפורניה, אחת מעשרת הקמפוסים של אוניברסיטת קליפורניה. היא ממוקמת על יד החוף במחוז סנטה ברברה (אנ'), כ-160 קילומטרים צפונית ללוס אנג'לס, ובמרחק 13 קילומטרים מהעיר סנטה ברברה.
האוניברסיטה נוסדה ב-1891 כ-Anna Blake School, שהיה קולג' עצמאי למורים, והפכה לשלוחה של אוניברסיטת קליפורניה בשנת 1944. קמפוס האוניברסיטה הוא השלישי שהוקם במסגרת מערכת האוניברסיטאות של קליפורניה.
האוניברסיטה חברה בהתאגדות אוניברסיטאות האוקיינוס השקט וחברה באיגוד אוניברסיטאות המחקר.
בדירוג השבועון יו אס ניוז אנד וורלד ריפורט (U.S. News & World Report), האוניברסיטה נמצאת במקום ה-28 ברשימת האוניברסיטאות הטובות בארצות הברית לשנת 2015 ומקום עשירי בין האוניברסיטאות הציבוריות.
היסטוריה

פרק זה לוקה בחסר. אנא תרמו לוויקיפדיה ו.
קמפוס

קמפוס האוניברסיטה ממוקם על צוק ליד האוקיינוס השקט. הוא אינו שייך לשום רשות עירונית, אולם הוא סמוך לעיירה גולטה (אנ') ורצועה לאורך האוקיינוס משתייכת בין העיר סנטה ברברה לקמפוס שייכת לעיר. כיום הקמפוס כולל 163 בניינים על שטח של 4.267 קמ"ר.
קולג'ים ובתי ספר

הקולג' ללימודי יצירה (אנ') (1967)
הקולג' להנדסה (אנ') (1966)
הקולג' לאמנויות ומדעים (אנ')
בית הספר למדעי הסביבה וניהול (אנ') ע"ש ברן (1991)
בית הספר לחינוך (אנ') ע"ש גבירץ (2009)
The Miseducation of Lauryn Hill

The Miseducation of Lauryn Hill  הוא אלבום סולו הבכורה של הזמרת והראפרית האמריקאית לורן היל. הוא יצא ב-25 באוגוסט 1998, על ידי Ruffhouse Records וקולומביה רקורדס.
לאחר סיבוב הופעות עם להקתה לשעבר, הפוג'יז, היל פיתחה מערכת יחסים רומנטית עם היזם הג'מייקני רוהאן מארלי, וזמן קצר לאחר מכן נכנסה להיריון. ההיריון, בנוסף לנסיבות אחרות בחייה, הביאו את היל לרצות לעשות אלבום סולו. הקלטת האלבום התבצעה מסוף 1997 עד יוני 1998, בעיקר באולפני טאף גונג בקינגסטון, והיל שיתפה פעולה עם קבוצת מוזיקאים בשם New Ark בכתיבת והפקת השירים. האלבום הוא בעיקר בסגנון "ניאו נשמה", ומשלב סגנונות מוזיקליים אחרים כמו R&B, היפ הופ, נשמה, ורגאיי. המילים מתייחסות להיריון של היל, לבעיות בקשריה עם הפוג'יז, וכן לנושאים של אהבה ואלוהים. שם האלבום הוא בהשראת הסרט והרומן האוטוביוגרפי The Education of Sonny Carson, ו-The Mis-Education of the Negro מאת קרטר ג'. וודסון.
The Miseducation of Lauryn Hill יצא הישר למקום מספר 1 במצעד בילבורד 200, ונמכר ב־422,624 עותקים בשבוע הראשון, אשר שבר שיא למכירות שבוע ראשון לאלבום של אמנית. The Miseducation of Lauryn Hill הניב שלושה להיטים סינגלים: "Doo Wop (That Thing)", "Ex-Factor", ו-"Everything Is Everything". הסינגל המוביל, "Doo Wop (That Thing)". הגיע בשיאו למקום מספר 1 בארצות הברית, והשניים האחרים היו בטופ-40. הצלחת האלבום הזניקה את היל למעמד כוכבת-על בינלאומית, ותרמה להבאת מוזיקת היפ הופ וניאו נשמה לחוד החנית של המוזיקה הפופולרית. בטקס פרסי גראמי ה-41, The Miseducation of Lauryn Hill היה מועמד לעשרה פרסי גראמי, וזכה בחמישה פרסים, מה שהפך את היל לאישה הראשונה לקבל מספר כה גבוה של מועמדויות ופרסים בלילה אחד. עד ל-2013, האלבום נמכר בלמעלה מ-8 מיליון עותקים בארצות הברית, ויותר מ-19 מיליון עותקים ברחבי העולם.
המבקרים באופן כללי שיבחו את The Miseducation of Lauryn Hill' בין היתר על האופן שבו היל הציגה זווית ראייה של אישה על החיים ועל האהבה, יחד עם המגוון האמנותי שלה. קבוצת New Ark, עם זאת, הרגישו שהיל וחברת התקליטים לא נתנו להם את הקרדיט הראוי לאלבום, והגישו תביעה אשר הסתיימה בפשרה מחוץ לבית המשפט ב-2001. מאז צאת האלבום, הוא נכלל במגוון גדול של רשימות "האלבומים הגדולים בכל הזמנים", עם מספר רב של מבקרים המונים אותו בתור אחד מהאלבומים הטובים של שנות ה-1990, כמו גם אחד הגדולים בכל הזמנים. ב-2015, האלבום נכלל ברישום הלאומי על ידי ספריית הקונגרס לשימור בתור תרומה משמעותית לתרבות.
בשנת 2024 נבחר האלבום בתור "האלבום הטוב ביותר בכל הזמנים" ברשימת "100 האלבומים הטובים ביותר בכל הזמנים" של אפל מיוזיק.
רקע

ב-1996, היל פגשה את רוהאן מארלי בעת סיבוב הופעות כחברה בלהקה הפוג'יז. בהדרגה נוצרה ביניהם מערכת יחסים רומנטית, ובמהלך סיבוב ההופעות, היל נכנסה להיריון. השינויים בחייה נתנו לה השראה להקליט אלבום סולו. אחרי שתרמה לאלבום הסולו של עמיתה מהפוג'יז, וייקליף ז'אן, ב-1997 – The Carnival, היל לקחה פסק זמן מסיבובי הופעות והקלטה, בעיקר בשל ההיריון שלה.
במהלך ההפסקה, היא הרגישה פרץ ביצירתיות שלה, וכתבה מעל שלושים שירים בסטודיו בניו ג'רזי רבים מן השירים הללו שאבו מהסערות שהתרחשו ביחסיה עם הפוג'יז, כמו גם מאהבות העבר. בקיץ של 1997, כשהיל הייתה אמורה ללדת בפעם הראשונה, היא התבקשה לכתוב שיר עבור מוזיקאי הגוספל סיסי וייננס. מספר חודשים מאוחר יותר, היא נסעה לדטרויט לעבוד עם זמרת הנשמה אריתה פרנקלין, וכתבה והפיקה את הסינגל שלה "A Rose is Still a Rose". מאוחר יותר, פרנקלין ביקשה מהיל לביים את הקליפ לשיר. זמן קצר לאחר מכן, היל עשה עבודת כתיבה עבור ויטני יוסטון. משום שכתבה בתוך זמן קצר שירים עבור אמנים בתחומי הגוספל, היפ הופ, ו-R&B, היא השתמשה בהשפעות אלה ובחוויותיה כשהקליטה את The Miseducation of Lauryn Hill.
הקלטה והפקה

היל התחילה להקליט את The Miseducation of Lauryn Hill בסוף 1997 באולפני צ'אנג קינג בניו יורק, וסיימה ביוני 1998 באולפני טאף גונג בקינגסטון, ג'מייקה, האולפנים אותם הקים אמן הרגאיי, בוב מארלי. בתחילה, וייקליף ז'אן לא תמך בכך שהיל תקליט אלבום סולו, אבל בסופו של דבר הציע לעזור כמפיק, הצעה שהיא דחתה, מכיוון שרצתה לכתוב, לעבד ולהפיק את האלבום בעצמה. היל הקליטה חלק מהאלבום באולפני Perfect Pair בניו ג'רזי ובאולפני סוני, כשבמספר שירים ישנם אלמנטים שהוקלטו באולפנים שונים, אך את חלק הארי של האלבום היא הקליטה בג'מייקה. בהקשר זה של שינוי הסביבה, היל אמרה: "כאשר התחלתי להקליט בניו יורק וניו ג'רזי, הרבה אנשים דיברו איתי על כיוונים שונים. הרגשתי כאילו האנשים הם בפרצוף שלי, והיו לי תחושות לא טובות. רציתי מקום שבו יש "וייב" טוב, שאני בקרב משפחה, והמקום הזה היה טאף גונג." רבים מבני משפחת מארלי היו נוכחים באולפן בזמן ההקלטות, ביניהם ג'וליאן מארלי, אשר גם תרם אלמנטים של גיטרה לשיר "Forgive Them Father".
צאת האלבום וביקורת

| דירוגים מקצועיים |
| --- | --- |
ביקורות בצאת האלבום
ציוני ביקורות
מקור: ציון
Entertainment Weekly: A
The Guardian: 
Los Angeles Times: 
Melody Maker: 
Muzik: 
NME: 8/10
Pitchfork: 8/10
Q: 
Rolling Stone: 
Spin: 9/10
עם צאת האלבום The Miseducation of Lauryn Hill ב-25 באוגוסט 1998, זה הוא נכנס למקום מספר 1 במצעד האלבומים בילבורד 200, עם מכירות של 422,624 עותקים בשבוע הראשון, שיא מכירות עבור אלבום בכורה של אמנית. האלבום נשאר בראש מצעד בילבורד 200 שבוע שני ברציפות, שבמהלכו הוא נמכר ב-265,000 עותקים. בארצות הברית, האלבום נמכר במיליון עותקים בתוך פחות מחודש וב-2.4 מיליון עותקים עד דצמבר. הוא שהה 81 שבועות בבילבורד 200, והיה במקום הראשון במצעד סוף השנה של מצעד בילבורד לאלבומי R&B/היפ-הופ.
The Miseducation of Lauryn Hill קודם עם שלושה סינגלים—"Doo Wop (That Thing)", "Ex-Factor", ו-"Everything Is Everything"—אשר כולם הפכו ללהיטים עם קליפים פופולריים. מכירות האלבום גברו לאחר הופעתה של היל בטקסי גראמי ה-41, והוא נמכר ב-234,000 עותקים בשבוע של ה-3 במרץ 1999, ו-200,000 עותקים בשבוע שאחריו. עד אוגוסט, האלבום כבר נמכר ב-10 מיליון עותקים ברחבי העולם, כולל כמעט 700,000 בקנדה. ב-17 בדצמבר 2001, הוסמך האלבום כפלטינה 8x על ידי RIAA. באפריל 2002, דיווחה חברת התקליטים קולומביה כי האלבום נמכר ב-12 מיליון עותקים ברחבי העולם, ובשנת 2009, המכירות הגלובלית שלו דווחו ב-19 מיליון עותקים. עד ל-2013, נמכרו יותר משמונה מיליון עותקים בארצות הברית בלבד.
The Miseducation of Lauryn Hill זכה לתשבחות המבקרים; על פי העיתונאי ג'ף בושה ב"לוס אנג'לס טיימס", היה זה האלבום המהולל ביותר של 1998. ביקורות לעיתים קרובות שיבחו את המבט הנשי החיים ועל האהבה שהציגה היל. אריק וייסבארד מ-Spin קרא להיל "ז'אנר-בנדר" (בתרגום ישיר: מכופפת סוגות) אשר מאזנת את השירה והראפ מלאי הביטחון שלה עם תמות פגיעות ורגישות. ב-"הניו יורק טיימס", אן פאוורס כינתה את זה "יוצא דופן" שהיל משתמשת באמונה שלה כאמצעי לחיבור בין המקודש לחילוני "במוזיקה שנוגעת במהות של [מוזיקת] הנשמה." ג'ון בוש, מבקר AllMusic, התרשם מאיך שהיל הפיקה את האלבום, "לא כאלבום קרוס-אובר, אלא כאוסף של הצהרות אישיות ופוליטיות", תוך שהיא מפגינה "כישרונות ביצוע, טווח קולי, וכתיבה חכמה". דייוויד בראון כתב ב"אנטרטיינמנט ויקלי" שהאלבום הוא "לעיתים קרובות עוצמתי, חזק ומלא רגש באופן מדהים". דרים המפטון ב"וילג' ווייס" כתבה שהיל עושה מעברים חלקים "בכל פינות התחום [המוזיקלי והאמנותי] שלה בתוך כל שיר נתון", בעוד שמבקר "שיקגו טריביון" גרג קוט קרא לאלבום "טור דה פורס קולי" עם עיבודים אשר "גדושים ברעיונות גדולים".
בביקורת פחות נלהבת, דום פיליפס מ-Q מגזין הרגיש שהפגם היחיד במוזיקה היה "היעדר מלודיה בלתי נשכחת" במספר שירים שלא השתמשו בסמפלינג מעניין, ואילו ג'ון מאלבי מ-NME לא אהב את מה שהוא תיאר כ"נטייה להיסטריה" של היל ולהצהרות לגבי "כמה שאלוהים הוא מבריק" באלבום שלבד מכך הוא אלבום הכרחי. בביקורתו ב"פיצ'פורק", ניל ליברמן מצא כמה בלדות כמייגעות ואת הלחנים קלישאתיים. רוברט כריסטגאו ציין ב"וילג' וויס" את "Lost Ones" ו-"Superstar", כשיאי האלבום, וקרא לאלבום "האלבום הפוליטיקלי קורקט של השנה", אשר מציע ראפ מיומן והפקה מעודנת, לצד חוסר עקביות במילים, שירה ממוצעת, וסקיטים מיותרים. הוא העריך נקודת המבט של היל ואת "סמכותה המוסרית" וערכיה, אך ביכה את הצורך שלה להעריך את אלוהים באלבום.
סיבוב הופעות

בתחילה, לא היו תוכניות מיידיות לסיבוב הופעות משום שהאלבום לא נזקק לקידום, והיל הייתה שוב בהיריון עם לידה צפויה בספטמבר 1998. ההופעות החיות הראשונות שלה של שירים מהאלבום היו ב"סאטרדיי נייט לייב" ובטקס פרסי המוזיקה של בילבורד. אך בינואר 1999, היל גייסה להקה והחלה חזרות למה שהפך לסיבוב ההופעות The Miseducation Tour. ברגע שיצאה ההודעה על סיבוב ההופעות, אזלו הכרטיסים למופעים.
הסיבוב התחיל בטוקיו ב-21 בינואר 1999 עם ארבע הופעות במשך כשבוע, ומשם היל המשיכה ללונדון להופעה ב-8 בפברואר 1999. בארצות הברית היו לה סך הכל 20 הופעות, עם אאוטקאסט בתור מופע הפתיחה. חלק זה בסיבוב ההופעות החל ב-18 בפברואר בדטרויט, והסתיים ב-1 באפריל 1999, בעיר מולדתה של היל, ניוארק, ניו ג'רזי. היא התחילה את הרגל האירופאית בת 14 ההופעות ב-13 במאי באוסלו, וסגרה אותו במנצ'סטר ארנה באנגליה ב-2 ביוני. משם חזרה ליפן, וסגרה את הסיבוב.
תביעה משפטית

על אף שהיל עבדה על The Miseducation of Lauryn Hill יחד עם קבוצת מוזיקאים הידועה בשם New Ark, האלבום הוצג כעבודה שבה האמנית במרכז, שכתבה והפיקה את האלבום עם מעט עזרה חיצונית.
אך New Ark (ואדה נובלס, ראשים פיו, טג'ומולד ניוטון, וג'והארי ניוטון) לא ראו את זה כך, ובשנת 1998,הגישו תביעה נגד היל, חברת הניהול שלה וחברת תקליטים, בטענה כי היל "ניצלה את השירים ואת כישורי ההפקה שלהם, אך לא נתנה להם קרדיט ראוי עבור העבודה." הנגנים טענו שהם הכותבים העיקריים בשניים מן השירים, ותורמים משמעותיים בכמה שירים אחרים. גורדון ויליאמס, המיקסר ומהנדס הסאונד באלבום, תיאר את הפרויקט "מאמץ אישי עוצמתי של היל ... זה בהחלט היה החזון שלה." בתגובה לתביעה, היל טענה שניו ארק מנצלים את הצלחתה. ניו ארק ביקשו בתביעתם קרדיטים חלקיים, ופיצוי כספי. התביעה בסופו סודרה בפשרה מחוץ לבית המשפט בחודש פברואר 2001, עבור סכום שדווח כ-5 מיליון דולר.
מורשת

| דירוגים מקצועיים |
| --- | --- |
ביקורות רטרוספקטיביות
ציוני ביקורות
מקור: ציון
AllMusic: 
Encyclopedia of Popular Music: 
The Great Rock Discography: 9/10
Pitchfork: 9.5/10
The Rolling Stone Album Guide: 
Slant Magazine: 
Sputnikmusic: 4.5/5
XXL: 5/5
עם הצלחת The Miseducation of Lauryn Hill, היל הפכה לאייקון תקשורתי, ומגזינים החל מ"טיים" דרך "אסקווייר" ועד "פיפל לנוער" התחרו על הזכות להציב אותה על דפי השער. ב-8 בפברואר 1999, סיפור השער של "טיים", זקף לזכותה של היל את ההטמעה המלאה של מוזיקת היפ הופ לתוך המיינסטרים המוזיקלי, והיא הייתה אמית ההיפו הופ הראשונה (מכל מגדר) להופיע על שער מגזין זה. ב-2012, "רולינג סטון" דירג את האלבום במקום מספר 314 ברשימת "500 האלבומים הגדולים בכל הזמנים". ג'ון קרמניקה, במדריך האלבומים של רולינג סטון (2004), כתב שהיל פנתה לציבור רחב של מאזינים עם היפ הופ מסונן דרך "עדשה של וומניזם (תנועה של פמיניזם שחור)", ובכך הפכה למוקד הקרוס-אובר של ההיפ הופ לתוך המיינסטרים. עיתונאי המוזיקה פיטר שפירו קרא לאלבום "אלבום הקרוס-אובר האולטימטיבי של עידן ההיפ הופ".
יחד עם אלבום הבכורה של אריקה באדו משנת 1997, Baduizm, האלבום The Miseducation of Lauryn Hill היווה גם תרומה חשובה לסוגת הניאו נשמה. על פי המגזין Ebony, הוא הביא את הניאו נשמה לקדמת הבמה של המוזיקה הפופולרית, והפך לאלבום הפופולרי והמהולל ביותר של הז'אנר. ביום השנה החמש עשרה לצאת האלבום, הראפר האמריקאי נאז ביקר את האלבום עבור XXL, וקרא לו המודל עבור אמנים מכל הז'אנרים ו"אלבום נצחי של מוזיקה טהורה ... הוא מייצג את התקופה – רגע רציני במוזיקה השחורה, בו אמנים צעירים לוקח את המושכות ופרצו דלתות." ב-2015, The Miseducation of Lauryn Hill הוכר כעובדה "משמעותית מבחינה תרבותית, היסטורית או אסתטית" על ידי ספריית הקונגרס ונבחר להיכלל ברישום ההקלטות הלאומי.
רשימת שירים

כל השירים נכתבו והולחנו על ידי לורן היל, אלא אם מצוין אחרת.
| מס' | שם | כותב(ים) | משך |
| --- | --- | --- | --- |
| 1. | Intro  |   | 0:47 |
| 2. | Lost Ones  |   | 5:33 |
| 3. | Ex-Factor  |   | 5:26 |
| 4. | To Zion (בהשתתפות קרלוס סנטנה)   |   | 6:08 |
| 5. | Doo Wop (That Thing)  |   | 5:19 |
| 6. | Superstar  | לורן היל, ג'והארי ניוטון, ג'יימס פויזר | 4:56 |
| 7. | Final Hour  |   | 4:15 |
| 8. | When It Hurts So Bad  |   | 5:42 |
| 9. | I Used to Love Him (בהשתתפות מרי ג'יי בלייג')   |   | 5:39 |
| 10. | Forgive Them Father  |   | 5:15 |
| 11. | Every Ghetto, Every City  |   | 5:14 |
| 12. | Nothing Even Matters (בהשתתפות D'Angelo)   |   | 5:49 |
| 13. | Everything Is Everything  | היל, ג'. ניוטון | 4:58 |
| 14. | The Miseducation of Lauryn Hill  | היל, טג'ומולד ניוטון | 4:17 |
| משך כולל: | משך כולל: | משך כולל: | 69:20 |
משתתפים > נגנים

אל אנדרסון – גיטרה (רצועה: 12)
טום בארני – בס (רצועות: 11–13)
באד בידל – סקסופון אלט/טנור, חליל (רצועה: 7)
רוברט בראון – גיטרה (רצועה: 2)
רודי ברד – כלי הקשה (רצועות: 3, 6, 8)
צ'ה גווארה – תיכנות תופים (רצועות: 5, 6, 9, 10, 12, 13)
צ'ה פופ – תיכנות תופים (רצועה: 8)
ג'ארד קרופורד – תופים (רצועה: 4)
דיאנג'לו – פסנתר (רצועה: 12)
די ג'יי סופרים – DJ (רצועה: 5)
פרנסיס דאנרי – גיטרה (רצועות: 11, 12)
פול פקורי – בס (רצועה: 3)
דין פרייזר – סקסופון (רצועות: 5, 10)
לוריס הולנד – קלידים (רצועות: 12, 14) ; קלווינט (רצועה: 11)
רביעיית אינדיגו – כלי מיתר (רצועות: 5, 13, 14)
ג'וליאן מארלי – גיטרה (רצועה: 10)
כריס מרדית – בס (רצועות: 8, 10, 12)
ג'והארי ניוטון – גיטרה (רצועות: 2, 3, 8)
טג'ומולד ניוטון – פסנתר (רצועה: 3)
ואדה נובלס – תיכנות תופים (רצועות: 2, 3, 5, 6, 8, 10, 13)
ארון פנדיאן – גיטרה (רצועה 16 - Tell Him)
גרייס פרדייס – נבל (רצועות: 4, 6, 8)
ג'יימס פויזר – בס (רצועות: 2, 4, 9) ; keys (רצועות: 3, 5, 6, 12)
אברול ריי – חצוצרה (רצועות: 5,10)
קווין רובינסון – חצוצרה, פלוגלהורן (רצועה: 7)
רונלד "נמבו" רובינסון – טרומבון (רצועות: 5, 10)
מתיו רובאנו – בס (רצועות: 9, 13)
קרלוס סנטנה – גיטרה (רצועה: 4)
ארל צ'יינה סמית – גיטרה (רצועות: 2,10)
אנדרו סמית – גיטרה (רצועה: 7)
סקווידלי ראנקס – תופים (רצועה: 8)
ג'ון לג'נד – פסנתר (רצועה: 13)
אליזבת ואלטי – נבל (רצועה: 7)
פאיאז וירטי – טרומבון (רצועה: 7)
ג'ון וילסון – פסנתר (רצועה: 14)
סטוארט זנדר – בס (רצועה: 7)
משתתפים > הפקה

ארול בראון – עוזר מהנדס (רצועות: 2, 10)
צ'ה גווארה – מפיק שותף (רצועות: 2, 4)
לורן היל – מפיקה, מפיקה בפועל (רצועות: 1-16)
מט האו – מקליט (רצועה: 7)
סטורם ג'פרסון – מקליט (רצועות: 8, 9, 11, 12) ; מהנדס מיקס (רצועה: 8) ; עוזר מהנדס מיקס (רצועות: 2, 9)
קן ג'ונסון – מקליט (רצועה: 9) ; עוזר מהנדס הקלטה (רצועה: 4)
ואדה נובלס – מפיקה שותפה (רצועה: 2)
טוני פרנדט – מקליט (רצועות: 6, 7, 9, 12–14) ; מהנדס (רצועה: 14)
וארן רייקר – מקליט (רצועות: 4, 5, 8, 12) ; מהנדס מיקס (רצועות: 2, 9)
ג'יימי סיגל – עוזר מהנדס מיקס (רצועה: 4)
גרג תומפסון – עוזר מהנדס מיקס (רצועה: 3)
ניל טאקר – עוזר מהנדס הקלטה (רצועה: 7)
צ'יפ ורספיק – עוזר מהנדס הקלטה (רצועות: 3, 7)
בריאן ויברטס – עוזר מהנדס (רצועות: 6, 10, 12)
גורדון "קומישנר" ויליאמס – מקליט (רצועות: 2 – 6, 8 - 12) ; מהנדס (רצועות: 9, 14) ; מיקסר (רצועות: 2, 4 – 6, 8, 10, 11, 13, 14)
ג'וני וינדריקס – מקליט (רצועה: 4)
משתתפים > שירה

לורן היל – שירה (רצועות: 2-16)
מרי ג'יי בליידג' – שירה (רצועה: 9)
D'Angelo – שירה (רצועה: 12)
שלי ת'אנדר – שירה (רצועה: 10)
קני בוביאן – קולות רקע (רצועה: 4)
צ'יינה – קולות רקע (רצועה: 9)
ג'ני פוג'יטה – קולות רקע (רצועה: 5)
פונדישה ג'ונסון – קולות רקע (רצועה: 5)
סברינה ג'ונסון – קולות רקע (רצועה: 4)
ג'ניפר מקניל – קולות רקע (רצועה: 9)
ראשים פיו – קולות רקע (רצועה: 5)
לנישה רנדולף – קולות רקע (רצועות: 4, 5, 9, 13)
ראמון ריברה – קולות רקע (רצועה: 9)
ארל רובינסון – קולות רקע (רצועה: 4)
אנדריאה סיימון – קולות רקע (רצועות: 4,9)
אדי סטוקלי – קולות רקע (רצועה: 4)
אחמד ואלאס – קולות רקע (רצועות: 9,13)
טארה וטקינס – קולות רקע (רצועה: 9)
רייצ'ל וילקינס – קולות רקע (רצועה: 9)
צ'אק יאנג – קולות רקע (רצועה: 3)
במצעדים

|   ‏‏‏  מצעדים ודירוגים שבועיים 1984–1985> מדינה |   ‏‏‏  מצעדים ודירוגים שבועיים 1984–1985> מצעד |   ‏‏‏  מצעדים ודירוגים שבועיים 1984–1985> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 3 |
|  ארצות הברית | בילבורד 200 | 1 |
|  ארצות הברית | US Top R&B/Hip-Hop Album | 1 |
|  גרמניה | GfK – טופ 100 | 9 |
|  הולנד | מצעד 100 האלבומים ההולנדיים | 11 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | R&B Albums | 1 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 5 |
|  סקוטלנד | מצעד האלבומים הסקוטי | 3 |
|  פינלנד | המצעדים הפיניים הרשמיים | 20 |
|  צרפת | SNEP | 3 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 11 |
|   ‏‏‏  מצעדי סוף שנה 1999> מדינה |   ‏‏‏  מצעדי סוף שנה 1999> מצעד |   ‏‏‏  מצעדי סוף שנה 1999> מיקום שיא |
| --- | --- | --- |
|  ארצות הברית | בילבורד 200 | 24 |
|  הממלכה המאוחדת | מצעד האלבומים הבריטי | 82 |
|   ‏‏‏  מצעדי סוף שנה 1998> מדינה |   ‏‏‏  מצעדי סוף שנה 1998> מצעד |   ‏‏‏  מצעדי סוף שנה 1998> מיקום שיא |
| --- | --- | --- |
|  ארצות הברית | בילבורד 200 | 11 |
|  גרמניה | GfK – טופ 100 | 34 |
|  הממלכה המאוחדת | מצעד האלבומים הבריטי | 17 |
|   ‏‏‏  מצעדי סוף עשור> מדינה |   ‏‏‏  מצעדי סוף עשור> מצעד |   ‏‏‏  מצעדי סוף עשור> מיקום שיא |
| --- | --- | --- |
|  ארצות הברית | בילבורד 200 | 40 |
לקריאה נוספת

Brackett, Nathan; Hoard, Christian, eds. (1 בנובמבר 2004). The New Rolling Stone Album Guide. Completely Revised and Updated 4th Edition. Simon & Schuster. ISBN 0-7432-0169-8. {{cite book}}:  (עזרה)
Furman, Leah; Furman, Elina (1999). Heart of Soul. Ballantine Books. ISBN 0-345-43588-5.
Havranek, Carrie (2009). Women Icons of Popular Music: The Rebels, Rockers, and Renegades, Volume 1. Greenwood Press. ISBN 0-313-34084-6.
Nickson, Chris (1999). Lauryn Hill: She's Got That Thing. St. Martin's Paperbacks. ISBN 0-312-97210-5.
Price, Emmett G., III; Kernodle, Tammy L.; Maxile, Jr., Horace, eds. (2010). Encyclopedia of African American Music, Volume 3. ABC-CLIO. ISBN 0-313-34199-0.
אוג'ניו מאוריציו, רוזן סואסון

אוג'ניו מאוריציו, רוזן סואסון (באיטלקית: Eugenio Maurizio di Savoia-Soissons; ‏2 במרץ 1635 - 6 ביוני 1673), היה אביו של הנסיך אויגן מסבויה.
ביוגרפיה

אוג'ניו מאוריציו נולד ב-2 במרץ 1635 בשיאמברי, לטומאסו פרנצ'סקו, נסיך קריניאנו ולמארי דה בורבון, רוזנת סואסון, בתם של שארל דה בורבון, רוזן סואסון ואן דה מונטפייה. ב-21 בפברואר 1657 התחתן אוג'ניו מאוריציו עם אולימפיה מנצ'יני, בתם של מיקלה לורנצו מנצ'יני וג'רונימה מזריני, ואייניתו של הקרדינל מאזראן, ממנה נולדו לו 8 ילדים. בהשפעת אשתו הוא השיג עמדות צבאיות גבוהות, ובמלחמת צרפת-ספרד הוא מילא תפקיד מכריע בהבסת הספרדים בקרב הדיונות בשנת 1658. לאחר מכן הוא השתתף במערכות בפלנדריה (1667), בפראנש קומטה (1668) ובהולנד (1672), ואף היה נוכח כשגריר מיוחד של צרפת בהכתרתו של צ'ארלס השני, מלך אנגליה. ב-6 ביוני 1673 מת אוג'ניו מאוריציו באונה מקדחת, ולא מהרעלה כפי שנטען, ובנו לואיג'י טומאסו, רוזן סואסון ירש את תאריו.
משפחתו

ב-21 בפברואר 1657 התחתן אוג'ניו מאוריציו עם אולימפיה מנצ'יני, בתם של מיקלה לורנצו מנצ'יני וג'רונימה מזריני, ממנה נולדו לו 8 ילדים:
לואיג'י טומאסו, רוזן סואסון (1657–1702)
פיליפ, אב המנזר של סואסון (1659–1693)
לואיג'י ג'וליו, נסיך סבויה (1660–1683)
אמנואלה פיליברטו, רוזן דרו (1662–1676)
אוג'ניו, נסיך סבויה (1663–1736)
מריה ג'ובאנה, נסיכת סבויה (1665–1705)
לואיז פיליברטה, נסיכת סבויה (1667–1726)
פרנצ'סקה, נסיכת סבויה (1668–1671)
אוניברסיטת קנזס

| --- | --- |
סמליל האוניברסיטה

סמל האוניברסיטה
 מוסד לימוד ציבורי של ארצות הברית
 מוטו:  Videbo visionem hanc magnam quare non comburatur rubus (אֶרְאֶה אֶת הַמַּרְאֶה הַגָּדֹל הַזֶּה מַדּוּעַ לֹא יִבְעַר הַסְּנֶה)
 תקופת הפעילות:  1864–הווה (כ־160 שנה)
 בעלי תפקידים
 נשיא:  דאג גירוד
 סגל:  2,663 (2017)
 סטודנטים
 כלל הסטודנטים:  27,685 (2021)
 סטודנטים לתואר ראשון:  27,685 (2021)
 שונות
 כינוי קבוצת הספורט:  ג'ייהוקס
 מיקום
 מיקום:  לורנס, קנזס   ארצות הברית ארצות הברית
 מדינה:  ארצות הברית ארצות הברית
 קואורדינטות:  38°57′29″N 95°14′52″W﻿ / ﻿38.958055555556°N 95.247777777778°W﻿ / 38.958055555556; -95.247777777778
 www.ku.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קנזס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קנזס(למפת קנזס רגילה) טופיקה ויצ'יטה מנהטן האצ'ינסון דודג' סיטי נברסקה מ י ז ו ר י  אוקלהומה ק ו ל ו ר ד ו אוניברסיטת קנזס(למפת קנזס מוגדלת) טופיקה ויצ'יטה מנהטן האצ'ינסון דודג' סיטי נברסקה מ י ז ו ר י  אוקלהומה ק ו ל ו ר ד ו אוניברסיטת קנזס
 
אוניברסיטת קנזס (באנגלית: University of Kansas; בראשי תיבות: KU) היא אוניברסיטה ציבורית שהקמפוס הראשי שלה ממוקם בעיר לורנס שבמדינת קנזס בארצות הברית. האוניברסיטה נוסדה ב-1864 ולומדים בה כ-28,000 סטודנטים.